《题上皇观》
唐代·薛逢

狂寇穷兵犯帝畿，上皇曾此振戎衣。门前卫士传清警，

砌下奚官扫翠微。云驻寿宫三洞启，日回仙仗六龙归。

当时丹凤衔书处，老柏苍苍已合围。

作者简介：薛逢，字陶臣，蒲洲河东（今山西永济县）人，会昌元年（公元八四一）进士。历侍御史、尚书郎。因恃才傲物，议论激切，屡忤权贵，故仕途颇不得意。《全唐诗》收录其诗一卷。《旧唐书》卷一九零，《新唐书》卷二零三皆有传。